Cyclasterope

Cyclasterope er en slekt i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Denne familien har 23 slekter og 70 arter. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.

Slektens arter ble i betydelig grad beskrevet i forbindelse med Challenger-ekspedisjonen av G. S. Brady i 1897.

Gruppen har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.

Referanser

Eksterne lenker 
 

Muslingkreps
Stillehavets krepsdyr
Oseanias krepsdyr
Krepsdyr formelt beskrevet i 1897